

ประกาศเทศบาลตำบลโป่งน้ำร้อน

เรื่อง สรุปผลการประชุมประชาคมเพื่อประชาพิจารณ์รับฟังความคิดเห็นของประชาชน

.................................................................

ด้วย เทศบาลตำบลโป่งน้ำร้อนได้จัดประชุมประชาคม เพื่อประชาพิจารณ์รับฟังความ

คิดเห็นของประชาชนในการดำเนินโครงการบริหารจัดการขยะมูลฝอยแบบครบวงจร เพื่อดำเนินการจัดหาสถานที่และโครงการเพื่อรองรับขยะมูลฝอยที่มีประสิทธิภาพและถูกหลักวิชาการ ทั้งนี้ได้เปิดโอกาสให้ประชาชนในพื้นที่ตั้งโครงการ ได้มีส่วนร่วมในการแสดงความคิดเห็นและร่วมกันตัดสินใจในการดำเนินการตามโครงการ เมื่อวันที่ ๔ พฤศจิกายน ๒๕๖๓ ณ ลานเอนกประสงค์ เทศบาลตำบลโป่งน้ำร้อน นั้น

เทศบาลตำบลโป่งน้ำร้อน ได้ดำเนินการชี้แจงถึงประโยชน์ของการดำเนินการดังกล่าว

ที่จะมาตั้งในพื้นที่หมู่ที่ ๗ ตำบลทับไทร อำเภอโป่งน้ำร้อน จังหวัดจันทบุรี ผลการประชาคมปรากฏว่าชาวบ้านส่วนใหญ่ไม่เห็นด้วย และไม่ยอมรับโครงการดังกล่าว

จึงประกาศมาให้ทราบโดยทั่วกัน

 ประกาศ ณ วันที่ ๙ พฤศจิกายน พ.ศ. ๒๕๖๓

 (นายพินิจ เพชรน่าชม)

นายกเทศมนตรีตำบลโป่งน้ำร้อน